სინეკდოქე
სინეკდოქე — (ბერძნ. συνεκδοχή„ერთდროული გაგება“ — სიტყვის სხვა ტევადობითა და დატვირთვით გამოყენება) მეტყველების ფიგურა, მეტონიმიის ქვეკატეგორია, რომელშიც დასახელებულია ნაწილი მთელის მაგივრად, ან პირიქით - მთელი ნაწილის ნაცვლად: „ზეპირად იცის რუსთაველი“ („კარგად იცის შოთა რუსთაველის შემოქმედება“, pars pro toto) და „ამერიკა“ („ამერიკის შეერთებული შტატების“ მაგივრად, totum pro parte).